60.		Žiadosť o mzdové zvýhodnenie za prácu v nedeľu (§ 122b ZP)
Ján Hladký, Stodolova ul. č. 2, 010 01 Žilina
							ABC, s.r.o. 
Žilina 15. 9. 2022 						Ružová ul. č. 10, 010 01 Žilina
Vec:	Mzdové zvýhodnenie za prácu v nedeľu
Dňa 1. 8. 2022 som uzatvoril s Vašou spoločnosťou pracovný pomer formou pracovnej zmluvy na funkciu colný deklarant. V jej znení som sa zaviazal odpracovať mesačne dve pracovné smeny, t. j. 16 hodín v nedeľu.
V súlade s ustanoveniami Zákonníka práce mi vznikol nárok za prácu v nedeľu i príplatok vo výške najmenej 100 % minimálnej mzdy za každú hodinu odpracovanej práce.
Dňa 10. 9. 2022 som obdržal výplatu za mesiac august 2022. Z obdržaného dokladu o mzde – výplatnej páske som zistil, že ste mi spomínaný príplatok nevyplatili, napriek tomu, že som v uvedenom období odpracoval 16 hodín.
Žiadam, aby ste mi uvedený príplatok v celkovej výške 96 eur (16 x 6) zaslali na môj účet najneskôr do 20. 9. 2022. V opačnom prípade sa budem musieť obrátiť s uplatnením svojich práv na súd.
Ján Hladký
Poznámka
Zamestnancovi patrí za prácu v nedeľu popri dosiahnutej mzde za každú hodinu práce v nedeľu mzdové zvýhodnenie najmenej v sume 3,58 eura.
U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v nedeľu, možno dohodnúť nižšiu sumu mzdového zvýhodnenia, najmenej však v sume 3,22 eura, v
a)	kolektívnej zmluve,
b)	alebo pracovnej zmluve, ak ide o zamestnávateľa, u ktorého nepôsobí odborová organizácia a ktorý k 31. decembru predchádzajúceho kalendárneho roka zamestnával menej ako 20 zamestnancov.